Andrew Nabbout

Andrew Nabbout (sündinud 17. detsembril 1992 Melbourne'is) on Austraalia jalgpallur, kes mängib ründaja või äärepoolkaitsjana Austraalia kõrgliiga klubis Melbourne City ja Austraalia jalgpallikoondises.

Ta alustas klubikarjääri Austraalia madalamate liigade klubides. Austraalia kõrgliigas debüteeris ta 2013. aastal Melbourne Victorys. 2016. aasta esimeses pooles mängis ta Malaisia kõrgliiga klubis Negeri Sembilan, naastes seejärel Austraalia kõrgliigasse. Aastatel 2016–2018 mängis ta Newcastle Jetsi ridades. Hooajal 2017–18 lõi ta Austraalia kõrgliigas 10 väravat ning valiti liiga hooaja sümboolsesse koosseisu, lisaks pälvis ta samal hooajal auhinna liiga hooaja parima värava eest.

2018. aasta märtsis liitus Nabbout Jaapani kõrgliiga klubiga Urawa Red Diamonds. Hooajal 2019–20 mängis ta taas Melbourne Victorys. 2020. aasta septembris sõlmis ta üheaastase lepingu Melbourne Cityga.

Austraalia jalgpallikoondises tegi Nabbout debüüdi 24. märtsil 2018 sõprusmängus Norra vastu. Koondisekarjääri esimese värava lõi ta 1. juunil 2018 sõprusmängus Tšehhi vastu. Samal aastal kuulus ta maailmameistrivõistlustel osalenud Austraalia koondisse. 2019. aastal kuulus ta Austraalia koondisse Aasia meistrivõistlustel.

Saavutused 
Melbourne Victory
A-League'i Premiership: 2014–15
Urawa Red Diamonds
Emperor's Cup: 2018

Austraalia jalgpallurid
Melbourne Victory FC mängijad
Newcastle Jets FC mängijad
Melbourne City FC mängijad
Sündinud 1992